Колодата на А. Е. Уейт Значения на големите аркани
### **Тълкуване на картите Таро**


**Колодата на А. Е. Уейт**
--------------------------


### 


### **Основни Значения на големите аркани**


**0.ГЛУПАКЪТ -**Начало. Глупак или мъдрец. Всичко или нищо. Необремененост, непредубеденост, но и неподготвеност, неадекватност. Идеализъм, но и наивност. Ентусиазъм, смелост, но и безотговорност, безхаберие. Детски чар, но и инфантилност. Неочакваност, новина. Лудост.


**І. МАГЪТ** - Воля. Ясна цел, целеустременост. Проводник на Божията воля, но и възможна злоупотреба за лична изгода. Магьосник /”истинска магия”/ или само фокусник /”тука има-тука нема”/. Въздействие или манипулация. Умения, но и злоупотреба с тях.


**ІІ. ВИСШАТА ЖРИЦА** -  Интуиция. Скритото, вътрешно знание. Интровертност. Поглед навътре, към същността. Пасивност /необходима или излишна/. Търсене на съвет. Натрупване на знания. Но и липсата на вникване в същността, на същинско прозрение.


**Іii. ИМПЕРАТРИЦАТА** - Женственост. Бременност, раждане, но и безплодие. Майчинство. Творчество. Удоволствие. Обгрижване, но и задушаващи грижи; хранене, но и прехранване. Задоволяване и ненаситност. Природа. Изобилие, но и излишество, както и липса.

**Іv. ИМПЕРАТoРЪТ** - Власт. Управление, стабилност, ред, законност, но и дестабилизация, тирания, диктаторство, потисничество /изобщо всички прояви на злоупотреба с властта и силата/. Постоянство - но и закостенялост, втвърденост. Държавни институции. Завоевателство.

**v. ВИСШИЯТ ЖРЕЦ** - Вяра. Благословия, учение-истински или формални. Доверие, но и злоупотреба с него. Стойностен или подвеждащ съвет. Изповед, споделяне. Духовни институции, но и сух традиционализъм, робуване на идеи и лъжепророци. Учители и ученици, но и лъжеучители и, разбира се, лъжеученици.

**vi. ВЛЮБЕНИТЕ** -  Избор. Кръстопът, дилема. Обединяване, но и разделяне. Търсене и намиране на верния път, но и обърканост, съмнения и колебания. Влюбване, но и разлюбване. Сътрудничество, но и двуборство. ”Ние-това е повече от аз и ти”.

**vii. КОЛЕСНИЦАТА** - Пътуване. Устрем. Мотивация. Тръгване по пътя - верен или грешен. Убеденост, придвижване към целта, но и надценяване на собствените сили, прибързаност. Бързане, но и избързване. Напредък или изоставане.

**viii. СИЛА -**Овладяване на животинската природа в човека и нейното използване. Прилагане на сила-градивна или разрушителна. Сила, но и насилване, пресилване, изсилване. Дипломатичност, но и нетактичност, грубиянство. Силата на разбирането и любовта, но и на грубото вмешателство и налагане. ”Блага дума железни врати отваря”.

**ix. ОТШЕЛНИКЪТ -**Самовглъбяване. Отдръпване от света, преместване на фокуса вътре в себе си, търсене на своята истина. Но и прекалена изолираност, резигнация, бягство от реалността и реалните проблеми. Изучаване на света през себе си. Търсене и откриване на вътрешно просветление, но и самозаблуждение.

**x. КОЛЕЛОТО НА СЪДБАТА** - Карма. Съдба. Късмет. Хазарт. Завършване и започване на цикъл. Величие и падение. Променливостта като най-постоянното нещо. Успех и провал. Приходи и загуби. Печалби и загуби. Превратности.

**xi. СПРАВЕДЛИВОСТТА -**Справедливост. Законност, но и беззаконие. Съдебни институции. Закономерност. ”Каквото повикало-такова се обадило”. Съдебни дела, разпоредби, консултации. Баланс, но и сляпо правосъдие, робуване на закона, буквоядство.
**xii. ОБЕСЕНИЯТ** -  Жертва - доброволна или насилствена. Лишаване или отдаване на нещо ценно. Доброволно или принудително бездействие. Примирение, смирение. Преобръщане на гледната точка, на ценностната система. Загуба на опорна точка. Необходимо “кръвопускане”.


**xiii. СМЪРТТА** -  Трансформация. Необходим край, промяна на нещо, отживяло времето си. Разчистване на старото, за да се отвори място на новото. Но и вкопчване, нежелание да освободим, да пуснем нещо от живота си. Краят преди началото.

**xiv. УМЕРЕНОСТ** -  Хармония. Изкуство. Балансиране, съчетаване, но и неумереност, крещящи противоречия, излишество. Самоограничаване или злоупотреба. Сдобряване или скарване. В търсене на “златната среда”.

**xv. ДЯВОЛЪТ** -  Материята. Срещата със сянката, със собствените страхове и демони. Обвързаност, зависимост или освобождаването от тях. ”Адът” вътре в самите нас. Съмнението, невярата, измяната или тяхното преодоляване.

**xvi. КУЛАТА** -  Разрушаване на закостенели “постройки”представи, възгледи, норми на поведение. Болезнено разрушаване на егото. Принудително, драматично разколебаване в собствената правота. Сблъсък с истината. Крах на илюзиите. Но и възможност да стъпим на стабилна основа, да “изчистим” живота си.

**xvii. ЗВЕЗДАТА** -  Вяра, надежда и любов. Пътеводна светлина. Нашият вътрешен водач. Ориентиране, обнадеждаване или дезориентиране, обезверяване. Оптимизъм или песимизъм. Получаваме и даваме “жива вода”.

**xviii. ЛУНАТА** -  Здрави или болни, полезни или вредни фантазии, които ни изпълват с оригинални, нестандартни творчески идеи или ни повеждат в погрешна посока. Илюзии. Заблуда и самозаблуда, измама и самоизмама-или тяхното разкриване и обезвреждане.

**xix. СЛЪНЦЕТО** -  Себереализация. Намиране на своето истинско призвание. Признание, слава, любов, растеж, кариера, придобивки и награди. Но и изпепеляване, егоцентризъм, самозабравяне, незаслужено облагодетелстване.

**xx. СТРАШНИЯТ СЪД -**Възраждане. Прераждане, обновление. Разплащане на стари сметки. Преобразуване. Но и отказ от разбиране и промяна, зацикляне, загуба на цялостния смисъл. Божествената справедливост. ”Пробуждане”.

**xxi. СВЕТЪТ** -  Завършеност, цялостност. Цялостно завършване или невъзможността да се приключи нещо. Удовлетвореност или неудовлетвореност. Плодовете от нашия труд. Усещането в края на изминатия път. Крайният резултат.

 
**Колодата на А. Е. Уейт**
--------------------------


* [Значения на големите аркани](https://poznanie.net/kolodata-na-weit-karti-taro/)


### **Малки аркани**


* [**Чаши**](https://poznanie.net/koloda-na-weit-znachenie-na-malkite-arcani-chashi/)
* [**Жезли**](https://poznanie.net/koloda-na-weit-znachenie-na-malkite-arcani-jezli/)
* [**Мечове**](https://poznanie.net/koloda-na-weit-znachenie-na-malkite-arcani-mechove/)
* [**Пентакли**](https://poznanie.net/koloda-na-weit-znachenie-na-malkite-arcani-pentakli/)


 
[fusion\_builder\_container hundred\_percent="yes" overflow="visible"][fusion\_builder\_row][fusion\_builder\_column type="1\_1" background\_position="left top" background\_color="" border\_size="" border\_color="" border\_style="solid" spacing="yes" background\_image="" background\_repeat="no-repeat" padding="" margin\_top="0px" margin\_bottom="0px" class="" id="" animation\_type="" animation\_speed="0.3" animation\_direction="left" hide\_on\_mobile="no" center\_content="no" min\_height="none"][fusion\_products\_slider picture\_size="auto" cat\_slug="karti-taro" number\_posts="4" carousel\_layout="title\_below\_image" autoplay="yes" columns="5" column\_spacing="" scroll\_items="" show\_nav="yes" mouse\_scroll="no" show\_cats="yes" show\_price="yes" show\_buttons="yes" hide\_on\_mobile="small-visibility,medium-visibility,large-visibility" class="" id=""][/fusion\_products\_slider]

[/fusion\_builder\_column][/fusion\_builder\_row][/fusion\_builder\_container]